**JAVNI POZIV**

**za dodjelu potpora male vrijednosti u poljoprivredi za**

**Kontrolu plodnosti tla na području općine ŠTRIGOVA u 2017. godini**

Temeljem članka 7. Programa potpora poljoprivredi Općine Štrigova za razdoblje 2015.-2016 godine , KLASA: 320-02/15-01/1, URBROJ: 2109/15-15-01 od 09. lipnja 2015. godine, općina Štrigova objavljuje **Javni poziv za dodjelu potpora male vrijednosti u poljoprivredi za provođenje programa Kontrola plodnosti tla na području općine Štrigova u 2017. godini.**

Korisnici potpore su obiteljska poljoprivredna gospodarstva, obrtnici, zadruge i trgovačka društva koji su upisani u Upisnik poljoprivrednih gospodarstava i sa **sjedištem odnosno prebivalištem na području općine Štrigova.**

Korisnici potpore mogu ostvariti potporu male vrijednosti sukladno Programu potpora poljoprivredi Općine Štrigova , za koji je Ministarstvo poljoprivrede izdalo pozitivno mišljenje o usklađenosti s pravilima potpore *de minimis* u sektoru poljoprivrede, za kontrolu plodnosti poljoprivrednog zemljišta koja obuhvaća:

* troškove uzimanja uzoraka na terenu,
* laboratorijske analize uzetih uzoraka,
* interpretacije rezultata
* izdavanje preporuke za gnojidbu,
* te ustrojavanje baze podataka o stanju plodnosti tla na području općine Štrigova

Iznos potpore iznosi 80%, od čega 40% plaća Općina Štrigova, preostalih 40% plaća Međimurska županija, a ostalih 20% krajnji korisnik dokumentiranih prihvatljivih troškova. Ukupni trošak iznosi 356,25 kn (s PDV-om).

Podnositelji Zahtjeva podnose ispunjen Zahtjev za dodjelu potpore s propisanom dokumentacijom sukladno uvjetima i kriterijima za ostvarivanje prava na potporu iz ovog Javnog poziva i obrasca Zahtjeva.

Obrazac Zahtjeva dostupan je u općini Štrigova, Jedinstvenom upravnom odjelu, Štrigova 31, 40312 Štrigova, [ovdje](OZ-1%20Donji%20Kraljevec.pdf) ili na web stranicama davatelja potpore [www.opcinastrigova.hr](http://www.opcinastrigova.hr).

Potrebna dokumentacija sastoji se od:

1. Preslika rješenja o upisu obiteljskog poljoprivrednog gospodarstva u Upisnik poljoprivrednih gospodarstava, preslika
2. Obostrane preslika osobne iskaznice nositelja obiteljskog poljoprivrednog gospodarstva - podnositelja zahtjeva,

**Javni poziv otvoren je za podnošenje prijava do iskorištenja sredstava koja su određena Proračunom ( 20 prijava), odnosno najkasnije do 02. lipnja 2017. godine, što je ujedno i krajnji rok za dostavu zahtjeva.**

Podnositelji zahtjeva podnose ispunjen Zahtjev sa propisanom dokumentacijom na adresu:

**Općina Štrigova**

**Štrigova 31**

**40312 štrigova**

U zatvorenim omotnicama s naznakom „**ne otvaraj – javni poziv - kontrola plodnosti tla**“.

Zahtjeve razmatra i ocjenjuje Povjerenstvo koje je imenovao načelnik općine Štrigova.

Odluku o dodjeli potpore male vrijednosti u poljoprivredi za kontrolu plodnosti tla na temelju prijedloga Povjerenstva donosi, načelnik, te će se ista dostaviti podnositelju zahtjeva do 30. lipnja 2017.

Nepotpuni i nepravodobni zahtjevi te zahtjevi koji ne udovoljavaju kriterijima ovog javnog poziva neće se uzimati u razmatranje.

Na javni poziv ne mogu se javiti podnositelj koji imaju nepodmirene obveze prema općini Štrigova, a koje će se provjeriti u evidenciji Općine Štrigova.

Općina Štrigova zadržava pravo izmjene i poništenja ovog Javnog poziva te pri tome ne snosi nikakvu odgovornost prema podnositeljima zahtjeva glede troškova sudjelovanja.

|  |  |  |
| --- | --- | --- |
|  |  |  |
| KLASA:320-01/17-01/2  URBROJ:2109/18-17-01  Štrigova, 23.05.2017. |  |  |